laion/Wikipedia-Exotic huggingface dataset:
דארן סטאר

דארן בנט סטאר (באנגלית: Darren Bennett Star; נולד ב-25 ביולי 1961) הוא תסריטאי ומפיק טלוויזיה וקולנוע אמריקאי ממוצא יהודי. ידוע בעיקר בשל הסדרות "מלרוז פלייס", "בוורלי הילס 90210" ו"סקס והעיר הגדולה". סטאר היה שותף בהפקת ויצירת הסדרות ואף השתתף בכתיבת ובימוי חלק מהפרקים. סטאר נולד וגדל בפוטומק שמדינת מרילנד בארצות הברית לאב רופא שיניים. הוא בעל תואר מאוניברסיטת דרום קליפורניה. בגיל צעיר יצא מהארון כהומוסקסואל. נסיונותיו הראשונים של סטאר בעולם הטלוויזיה היו תסריט שלא הופק לסדרה ושתי סדרות כושלות לבני נוער. הקריירה של סטאר החלה למעשה לאחר הצלחת "בוורלי הילס 90210" וניתן לו הקרדיט על שהצליח להחיות את הקריירה של אהרון ספלינג כמפיק טלוויזיה מצליח. הרעיון לאופרת סבון לבני נוער נהגה ברשת FOX ששכרה את סטאר, שהיה ידוע ככותב לבני נוער, על מנת שיפתח את הרעיון ויכתוב את התסריט לסדרה. סטאר פיתח את רעיון הסדרה שעסק בחיי בני נוער בבוורלי הילס. הסדרה שודרה בין השנים 1990–2000 וזכתה לפופולריות עצומה בעונותיה הראשונות. לאחר הצלחת "בוורלי הילס 90210" יצר סטאר בהפקת ספלינג את "מלרוז פלייס", סדרת אופרת סבון שגם כולל דרמה. "מלרוז פלייס" עסקה בחייהם של צעירים בגילאי ה-20–30 שלהם בלוס אנג'לס. הסדרה התבססה במידה רבה על חוויותיו של סטאר במגוריו בלוס אנג'לס. הסדרה השפיעה רבות בכך שהיא הציבה בקדמת הבמה נשים מצליחות וחזקות והולידה גל של סדרות שעסקו בכך, היא שודרה מ-1992 עד 1998. ב-1995 פותה סטאר על ידי CBS לנטוש את ספלינג ולכתוב ולהפיק עבורם סדרות. תחת CBS הפיק סטאר את "סנטרל פארק וסט" שנכשלה. ב-1998 יצר והפיק ל-HBO את "סקס והעיר הגדולה". הסדרה התבססה על טוריה של העיתונאית קנדיס בושנל ועסקה בחייהן של ארבע רווקות בגילאי ה-30 וחייהן (בעיקר המיניים) במנהטן. הסדרה עסקה רבות בנושאי הרווקות, מעמד האישה, זוגיות ונישואין. החופש היצירתי שאיפשרה לו HBO בנוסף לפיקוח הרגולטורי בשידורי הכבלים בארצות הברית שמאפשר הצגה מפורשת של יחסי מין הפכו את "סקס והעיר הגדולה" לסדרה בוטה יחסית וסייעו בכך להצלחתה. הסדרה זכתה להצלחה בקרב הקהל הרחב, המבקרים ואנשי המקצוע. הסדרה הייתה מועמדת לפרסי אמי רבים וזכתה פעמיים בפרס גלובוס הזהב. ב-2000 הפיק את "גרוס פוינט" שפותחה על ידו לרשת ה-WB כמעין סאטירה על אופרות הסבון לצעירים ובעיקר על "בוורלי הילס 90210" שהוא פיתח. הסדרה עסקה במאוחרי הקלעים של צילומי דרמת נוער והיצרים על הבמת ובין השחקנים. באותה שנה גם פיתח את "וול סטריט" שעסקה בברוקרים ניו יורקרים. שתי הסדרות לא שרדו מעבר לעונה בודדת. ב-2003 הפיק את "מיס מאצ'" שעסקה בשדכנית ניו-יורקית. גם סדרה זו נכשלה וירדה משידור לאחר מספר פרקים מועט. ב-2008 יצר עבור רשת The CW את הסדרה 90210 שהיא ספין אוף לסדרה שלו מתחילת דרכו, "בוורלי הילס 90210". סטאר יצר והפיק את הסדרה יאנגר, ששבע עונותיה שודרו בשנים 2015–2021. בוורלי הילס 90210 ‏ (1990–2000) מלרוז פלייס (1992–1999) סקס והעיר הגדולה (1998–2004) גרוס פוינט (2000–2001) וול סטריט (2000–2001) מיס מאצ' (2003) יאנגר (2015–2021) אמילי בפריז (2020) פשוט ככה (2021) פרוד (2022) דארן סטאר, במסד הנתונים הקולנועיים IMDb (באנגלית) דארן סטאר, באתר AllMovie (באנגלית) דארן סטאר, באתר Rotten Tomatoes (באנגלית) דארן סטאר, במסד הנתונים הקולנועיים KinoPoisk (ברוסית) דארן סטאר, באתר MusicBrainz (באנגלית) נמרוד דביר, סופר סטאר, באתר ynet, 23 ביולי 2009 רותה קופפר, יוצר סקס והעיר הגדולה בישראל, באתר הארץ, 26 בנובמבר 2008 אלן סלקין, הניו יורק טיימס, בגידה בעיר הגדולה, פורסם בעכבר העיר
אנדריי פלצ'בסקי

אנדריי איבנוביץ' פלצ'בסקי (באוקראינית: Андрей Иванович Пальчевский; נולד ב-16 ביולי 1961) הוא איש עסקים, מגיש טלוויזיה ופוליטיקאי אוקראיני (לשעבר רוסי). מייסד מרפאת Eurolab. סגן ראשון לשר משפחה, נוער וספורט של אוקראינה (אנ')‏ (2010). מאז 2020, הוא מנהיג מפלגת הניצחון של פלצ'בסקי ומועמד לתפקיד ראש עיריית קייב. ב-1995 היה חבר ב"מפלגת חובבי הבירה" הרוסית. פלצ'בסקי נולד ב-16 ביולי 1961 בקייב. סבו ממוצא אוקראיני, גיבור העמל הסוציאליסטי של ברית המועצות, סבתא יהודייה ושני אחיה של סבתא הם גיבורי ברית המועצות. פלצ'בסקי למד בבית ספר מס' 51 בעיר קייב, כיום הליציאום ליחסים בינלאומיים מס' 51. הוא סיים את לימודיו במכון הצבאי של משרד ההגנה של ברית המועצות במוסקבה. בשנים 1983–1991 שירת בכוחות המזוינים של ברית המועצות, במיוחד, כמתורגמן בלאוס. מדבר לאית. בסך הכל הוא דובר ארבע שפות זרות. ב-1995 התמודד לדומא הממלכתית של רוסיה ברשימות של אגודת הבחירות "מפלגת חובבי הבירה". פלצ'בסקי היה מספר 3 ברשימה, והמפלגה תפסה בסופו של דבר את המקום ה-21, עם 0.62% מהקולות. לאחר שעזב את הצבא, עסק בפרויקטים עסקיים רבים בארצות הברית וברוסיה. באמצע שנות ה-2000 הוא מכר את העסק שלו ברוסיה ועבר לאוקראינה. מדיה וקבצים בנושא אנדריי פלצ'בסקי בוויקישיתוף אנדריי פלצ'בסקי, ברשת החברתית פייסבוק אנדריי פלצ'בסקי, ביישום טלגרם אנדריי פלצ'בסקי, ברשת החברתית אינסטגרם אנדריי פלצ'בסקי, סרטונים בערוץ היוטיוב Андрей Иванович Пальчевский: досье и биография украинского бизнесмена, журналиста, общественного и политического деятеля, znaj.ua, ‏2020-07-30 (ברוסית)
שלדים בארון

שְׁלָדִים בָּאָרוֹן הוא ביטוי ולשון דיבור המשמשים לתיאור עובדה לא ידועה על מישהו, בדרך כלל איש ציבור, שאם תתגלה דימויו יפגע. לרוב, מדובר במעשים בלתי מוסריים שאותם האדם מעוניין להסתיר. זאת בהקבלה לרעיון שאדם מסתיר בביתו גופה זמן כה רב, עד שכל בשרה נרקב והתפרק עד העצם. הביטוי נמצא בשימוש בשפה האנגלית לכל הפחות מאז נובמבר 1816, אז נעשה בו שימוש בירחון הבריטי The Eclectic Review (אנ') (עמוד 468). ה'שלד' במקרה זה היה מחלה, זיהומית או תורשתית: Two great sources of distress are the danger of contagion and the apprehension of hereditary diseases. The dread of being the cause of misery to posterity has prevailed over men to conceal the skeleton in the closet... — The Eclectic Review באנגלית יש לביטוי שתי צורות אפשריות: אנגלית בריטית: Skeleton in the cupboard אנגלית אמריקאית: Skeleton in the closet הביטוי מוצג במילון האנגלי של אוקספורד ובמילון ובסטר תחת המילה "Skeleton". מילון התוכן האקדמי של קיימברידג' מציג אותו גם כן באופן זה, אך גם כביטוי נפרד. לפי חוקר הלשון רוביק רוזנטל מקור הניב בסיפורי אצילים שרצחו אנשים והסתירום בארון נסתר בארמונם. לפי סברה אחרת, הופעת הביטוי קשורה לרפואה. היות שרופאים בבריטניה לא הורשו לעבוד על גופות עד 1832, אז העביר הפרלמנט את חוק האנטומיה (אנ'). לפני כן, הגופות היחידות הזמינות לנתיחה למטרות רפואיות היו של פושעים אשר הוצאו להורג. למרות שעונש זה לא היה נדיר במאה ה-18, לא היה קל לרופאים להשיג גופות לצורך מחקר. בנוסף, דעת הקהל לא אפשרה לרופאים לשמור את השלדים בטווח ראייה, לכן הם נאלצו להרחיקם מעיניים סקרניות. מסיבה זו, רבים חשדו שרופאים מסתירים שלדים בארונותיהם. הביטוי נקשר גם אל חוטפי הגופות (אנ'), אשר לצורכי מחקר הוציאו גופות מקברים באופן בלתי חוקי. בתקשורת המודרנית נעשה שימוש בביטוי בהקשר של מציאת ידיעות שליליות נגד פוליטיקאים ואנשי ציבור. הסופר האמריקני אדגר אלן פו חוזר בספריו על המוטיב של קבורת אדם שנרצח בתוך הבית. ההיסטוריון אריה יצחקי כתב את הספר "שלדים בארון" על תעלומות ומיתוסי כזב בתולדות היישוב ומדינת ישראל בראשיתה. העיתונאי יוסף שביט כתב את הספר "שלדים בארון" אודות פרשת הריגול של ישראל בר. ארון, המתאר אי חשיפה של זהות מינית או מגדרית פיל בחדר (אנ'), ניב מטפורי לאמת ברורה שמתעלמים ממנה או שאינה מטופלת הסבר מלא לצירוף שלדים בארון שם ז"ר, במילון רב מילים שְׁלָדִים בָּאָרוֹן [עח], מילון אבניאון ‏The Eclectic Review, Volume 6, באתר גוגל ספרים ד"ר רוביק רוזנטל, השולחן ערוך, הכיסא חשמלי והשלדים בארון, רב-מילים | מילון עברי-עברי, ‏ינואר 13, 2022 Tim Bowen, Phrase of the week: to have a skeleton in the cupboard, באתר Onestopenglish (באנגלית) A skeleton in the closet, The Phrase Finder
Aguilera

Aguilera (מסוגנן באותיות רישיות) הוא אלבום האולפן התשיעי והאלבום השני בשפה הספרדית של הזמרת האמריקאית כריסטינה אגילרה. הוא יצא לאור ב-31 במאי 2022 על ידי סוני מיוזיק לטין. האלבום שווק כאלבום טרילוגיה, מחולק לשלושה מיני-אלבום שיצאו בנפרד, כאשר כל חלק מתמקד בנושא מסוים משלו. החלק הראשון, La Fuerza, יצא לאור ב-21 בינואר 2022. אחריו הגיע חלק שני, La Tormenta ב-30 במאי 2022. בהוצאה המקורית שלו, האלבום יצא כאלבום כפול הכולל גם את La Fuerza וגם La Tormenta כדיסקים נפרדים. Aguilera הוא ההמשך לאלבום האולפן השמיני של אגילרה Liberation (2018), והאלבום הספרדי הראשון שלה מזה 22 שנים מאז צאת Mi Reflejo כאלבום האולפן השני שלה בשנת 2000. כדי לקדם את האלבום, אגילרה ערכה הופעות והופעות שונות בטלוויזיה ויצאה לסיבוב הופעות הנקרא "EU/UK Summer Series". האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2022. מידע על האלבום Aguilera באתר MusicBrainz האלבום Aguilera באתר ספוטיפיי האלבום הופץ במקור עם עטיפה דומה, אך הוא הוחלף רשמית בכל הפלטפורמות זמן קצר לאחר יציאתו. "Christina Aguilera Returns to her Roots with a New All-Spanish Album". Ocean Drive. 6 בינואר 2022. {{cite web}}: (עזרה) "Christina Aguilera Talks Spanish EP, Motherhood & More During Twitter Space With Billboard". Billboard. 23 בפברואר 2022. {{cite web}}: (עזרה) AGUILERA by Christina Aguilera (באנגלית אמריקאית), 2022-05-31, נבדק ב-2022-06-03 AllMusic Best of 2022 | AllMusic 2022 in Review, AllMusic (באנגלית) The Best Latin Albums Of 2022, UPROXX, ‏2022-12-06 (באנגלית אמריקאית) "La Tormenta - EP by Christina Aguilera". iTunes. נבדק ב-30 במאי 2022. {{cite web}}: (עזרה)
שגרירות ישראל בנואקשוט

שגרירות ישראל בנואקשוט הייתה הנציגות הדיפלומטית של מדינת ישראל במאוריטניה. הנציגות פעלה מסוף שנות ה-90 של המאה ה-20 ועד מרץ 2009, עם סיומו של מבצע עופרת יצוקה. שגרירי ישראל במדינה היו גבי אזולאי, פרדי איתן ובועז ביסמוט. לאחר חתימת הסכמי אוסלו ואווירת השלום במזרח התיכון מאוריטניה החליטה ללכת בעקבות מרוקו ותוניסיה שקשרו עם ישראל יחסים דיפלומטיים עם ייצוג נמוך ובשנת 1996, הוחלט לראשונה על פתיחת "משרדי אינטרסים" של שתי המדינות, בחסותן של שגרירויות ספרד בשתי המדינות. לאחר מספר שנים, ביקשה מאוריטניה לשדרג את היחסים לרמת שגרירות בייצוג מלא וכך היה עד מרץ 2009. ערך מורחב – הפיגוע בשגרירות ישראל במאוריטניה ב-1 בפברואר 2008 תקפו כמה חמושים לא מזוהים את השגרירות בעזרת רימונים ואקדח. בסביבות 2:20 לפנות בוקר בין שלושה לשישה חמושים הלבושים בטורבן התקרבו לבניין השגרירות הישראלית בהליכה וזאת לאחר שהורדו במועדון לילה סמוך לשגרירות. לאחר מכן, החמושים פתחו באש תוך כדי קריאת "אללה אכבר". שומרי השגרירות שהוצבו במקום השיבו תוך זמן קצר באש לחמושים. במהלך קרב היריות שנוהל בעקבות המתקפה נפצעו שלושה עוברי אורח בהם אישה צרפתייה שעברה בסמוך למועדון הלילה. לאחר מכן נמלטו התוקפים ברכב. בתגובה לפיגוע, הוחלט כי שגרירויות ישראלי ברחבי העולם יהיו במתכונת של כוננות ביטחונית מוגברת, בנוסף לכך איש ביטחון ישראלי הוזמן למאוריטניה כדי להעריך את רמת הסיכון של השגרירות. זמן קצר לאחר האירוע שוחח השגריר ביסמוט עם שרת החוץ הישראלית, ציפי לבני ומנכ"ל משרד החוץ, אהרון אברמוביץ'. ארגון הטרור המוסלמי, אל-קאעידה במגרב האסלאמי את האחריות לפיגוע. כמו כן, הארגון הצהיר שהשגריר הישראלי, בועז ביסמוט היה המטרה והם התכוונו לרצוח אותו. מבצע עופרת יצוקה הוביל למשבר חמור ביחסי שתי המדינות, בדומה ליחסיה של ישראל עם מדינות רבות במרחב הערבי-אסלאמי, כאשר עם תחילתו של המבצע מאוריטניה הודיעה על השעיית היחסים עם ישראל. בהמשך, במהלך חודש פברואר 2009, מאוריטניה החזירה את שגרירה מישראל, ובתחילת מרץ 2009 גירשה את סגל השגרירות. בתגובה לכך הודיע משרד החוץ על סגירת השגרירות הישראלית במקום "באופן זמני". נכון ל-2023 לא מתקיימים יחסים רשמיים בין המדינות והשגרירות עדיין לא נפתחה בשנית. פרדי איתן (1998–2001) אריאל כרם (2002-2003) גבי אזולאי בועז ביסמוט (2004–2008) מיכאל ארבל (2008-2009) מאת רן דגוני, וושינגטון, ‏הבטחות לסיוע והלוואות מהבנק העולמי הכשירו הקרקע ליחסי ישראל-מאוריטניה, באתר גלובס, 28 באוקטובר 1999 יצחק לבנון, ‏ישראל צריכה להתרחק ממאוריטניה, זו כבר לא המדינה שהכרנו, באתר מעריב אונליין, 23 באוגוסט 2021 Flynn, Daniel (2008-02-01). "Gunmen attack Israel embassy in Mauritania". U.S. נבדק ב-2018-02-19. רויטרס, אל-קאעידה לקח אחריות לפיגוע במאוריטניה, באתר ynet, 3 בפברואר 2008 ניר יהב‏, מאוריטניה מאיימת: ננתק היחסים עם ישראל, באתר וואלה, 10 בינואר 2009 פנחס וולף ורויטרס‏, מאוריטניה גירשה את שגריר ישראל, באתר וואלה, 6 במרץ 2009 ברק רביד וסוכנויות הידיעות, מאוריטניה גירשה את צוות שגרירות ישראל מהמדינה, באתר הארץ, 11 בפברואר 2009 מינויים לשירות החוץ | מספר החלטה 3304, באתר GOV.IL
הכל אודות פאם

הכל אודות פאם (באנגלית : The Thing About Pam) היא מיני סדרה של דרמת פשע אמריקאית המפרטת את מעורבותה של פאם הופ ברצח בטסי פאריה בשנת 2011. הסדרה סובבת סביב של הרצח של בטסי פאריה בשנת 2011, שהביא להרשעת בעלה ראס. כאשר הרשעתו בוטלה, הפשע פתח שרשרת אירועים שחשפה תוכנית שטנית בה מעורבת פאם הופ . רנה זלווגר בתפקיד פאם הופ, "אשת עסקים" שנעצרה על רצח בטסי פאריה ג'וש דוהאמל בתפקיד ג'ואל שוורץ, הסנגור של ראס פאריה ג'ודי גריר בתפקיד ליאה אסקי, התובעת של מחוז לינקולן ששפטה את ראס פאריה פעמיים בגין רצח אשתו גידיון אדלון בתפקיד מריה דיי, בתם בת ה-17 של בטסי ורוס שון ברידג'ס (אנ') בתפקיד מארק הופ, בעלה של פאם הופ סואן ספוק בתפקיד ג'נט, אמה של בטסי וסבתה של מריה מאק ברנדט (אנ') בתפקיד הבלש מק'אריק, בלש שהוקצה לתיק הרצח של בטסי קייטי מיקסון (אנ') בתפקיד בטסי פאריה, אשתו של ראס, אמה של מריה דיי וקורבן הרצח גלן פלשלר (אנ') בתפקיד ראס פאריה, בעלה של בטסי ואביה של מריה פטרישיה פרנץ' בתפקיד מיני, שכנתה של פאם בן צ'ייס בתפקיד נייט סוונסון, עורך דין שעובד עם ג'ואל דרו שייד בתפקיד טרוויס הופ, בנם של פאם ומארק סיליה ווסטון בתפקיד שירלי נוימן, אמה של פאם הת'ר מגי בתפקיד כריס מנמאייר, השופטת במשפטו של ראס אליס בארט-מיטשל בתפקיד קאתי סינגר, עיתונאית ומפיקה ב-Dateline דיין דבנפורט בתפקיד מייק ווד, מועמד לתפקיד התובע של מחוז לינקולן וחברו של ג'ואל ג'ף ריאן בייקר בתפקיד לואיס גומפנברגר, תושב מיזורי שנורה ונהרג על ידי פאם עיתונאי Dateline קית' מוריסון מספק את הקריינות של התוכנית. בספטמבר 2024, פורסם כי סדרה בשם "הכל אודות טומי" נמצאת בפיתוח בפלטפורמת Peacock, והיא מהווה סדרת המשך ל"הכל אודות פאם". הסדרה תעסוק בתומאס רנדולף, שכונה "האלמן השחור", שהיה נשוי שש פעמים, כאשר ארבע מנשותיו נפטרו. "הכל אודות טומי" מבוססת על סיקור של תכנית החדשות "Dateline", שגם סיקרה את הסיפור של פאם הופ בסדרה. הסדרה מפותחת על ידי התסריטאי ברוס מרשל רומנס, יחד עם NBC News Studios ובלאמהאוס, כאשר UCP (חטיבה של אולפני יוניברסל) היא האולפן המפיק. רומנס יכתוב את פרק הפיילוט של "הכל אודות טומי" וישמש גם כמפיק בפועל. אתר האינטרנט הרשמי של הכל אודות פאם (באנגלית) "הכל אודות פאם", במסד הנתונים הקולנועיים IMDb (באנגלית) "הכל אודות פאם", באתר Rotten Tomatoes (באנגלית) "הכל אודות פאם", באתר Metacritic (באנגלית) Breznican, Anthony (2 בפברואר 2022). "Renée Zellweger Is Unrecognizable as a Midwestern Murdering Mom". Vanity Fair. ארכיון מ-2 בפברואר 2022. נבדק ב-3 בפברואר 2022. {{cite web}}: (עזרה) Nellie Andreeva, ‘The Thing About Pam’ Offshoot ‘The Thing About Tommy’ In Works At Peacock, Deadline, ‏2024-09-30 (באנגלית אמריקאית)
פוטופוביה

פוטופוביה (בעברית: בַּעַת אור; פוטו - אור, פוביה - פחד; רגישות לאור) היא תסמין של רגישות יתר לאור והפחד (בעת) או סלידה מהשמש וממקומות מוארים היטב. הסובלים מפוטופוביה בדרך כלל מחפשים מקלט במקומות חשוכים. פוטופוביה עשויה להתפתח עקב מספר מצבים רפואיים שונים הקשורים לעין ולמערכת העצבים. פוטופוביה המתחילה בחריפות ובפתאומיות עשויה להיות סימן לדלקת קרום המוח. נגרמת כתוצאה משיתוק השרירים הקרנייאלים 2,3 האחראים על כיווץ והרפיית האישונים. מחלות נפוצות הגורמות לפוטופוביה הם מיגרנה ודלקות שונות במוח ובעין. חיות שנדבקו במחלת הכלבת מראות גם הן סימנים של פוטופוביה. בפולקלור ובמיתולוגיה, יצורים רבים סובלים מפוטופוביה: הטרול הנורדי נהפך לאבן או נשאר כלוא מעל פני האדמה כשהשמש זורחת. על פי פאראצלסוס, הגמד מתפוצץ כשהוא עולה מעל פני האדמה, כדברי ק.ס. לואיס: "אם הוא רק יוציא את פרצופו... הוא יתנפץ לרסיסים, כמו שאדם היה מתפוצץ אילו היה יוצא לחלל". במיתולוגיה האנגלית, הגובלין אינו יכול לסבול אור יום. אלמנט נפוץ במיתוס הערפד הוא חוסר יכולתו לשהות באור, כאשר התוצאה היא בדרך כלל שרפה או הפיכתו לגל אפר. בספרי ג'.ר.ר. טולקין, הרגלים של גובלינים רועדות והם נעשים שיכורים כשהם באור יום, לעומת טרולים שהופכים לאבן. בספרי הילדים של למוני סניקט "סדרה של צרות", הזומבים נסוגים כשעולה השחר. בסרטי הגרמלינים הם לא יכולים לסבול אור אפילו לרגע. בסדרת הספרים "טוב- טוב הגמד" (וגם בסדרת הטלוויזיה) הטרולים הופכים לאבן בזריחה. בסיפור דרקולה מאת ברם סטוקר, דרקולה וערפדים בני דמותו אינם יכולים לשאת אור יום. פוביה בַּעַת אוֹר במילון רפואה (תשנ"ט), באתר האקדמיה ללשון העברית
משפט קנטור (פירושונים)

האם התכוונתם ל... משפט קנטור – עוצמת כל קבוצה קטנה מעוצמת קבוצת החזקה שלה. משפט קנטור לרציפות במידה שווה – פונקציה רציפה בקטע סגור רציפה בו במידה שווה. משפט קנטור-שרדר-ברנשטיין – אם קיימות שתי התאמות חד-חד ערכיות מקבוצה   A {\displaystyle \ A} לקבוצה   B {\displaystyle \ B} ומקבוצה   B {\displaystyle \ B} לקבוצה   A {\displaystyle \ A} , אזי עוצמת הקבוצות שקולות עוצמה. האלכסון של קנטור – קבוצת המספרים הממשיים אינה בת מנייה. משפט החיתוך של קנטור – תנאי הכרחי ומספיק לכך שמרחב מטרי נתון יהיה מרחב מטרי שלם. הלמה של קנטור – מקרה פרטי של משפט החיתוך בו המרחב הוא הישר הממשי. משפט קנטור-בנדיקסון – כל קבוצה סגורה בישר הממשי היא איחוד זר של קבוצה מושלמת וקבוצה בת-מנייה.
פאוסטינה האסה הודג'ס

פאוסטינה האסה הודג'ס (באנגלית: Faustina Hasse Hodges; 7 באוגוסט 1822 – 4 בפברואר 1895) הייתה נגנית עוגב ומלחינה אנגלייה־אמריקאית. היא נולדה במלמסברי שבאנגליה, למלחין ונגן העוגב אדוארד הודג'ס. בשנת 1838 היגרה יחד עם משפחתה לארצות הברית. הודג'ס הייתה מורה למוזיקה בבית הספר המקומי, ועבדה גם כנגנית עוגב בתזמורת של הכנסייה הגדולה בברוקלין ובפילדלפיה, על-אף שהייתה אישה. בשנות ה-50 של המאה ה-19 החלה לפרסם שירים ולחנים שכתבה לפסנתר ולעוגב. היא גם כתבה ופרסמה את הביוגרפיה של אביה. הודג'ס נפטרה בפילדלפיה בגיל 72. L’Amicizia ‏(Friendship) Tantum Ergo Opus 65, No. 2 A psalm of life ‏(כתיבה: הנרי ואדסוורת' לונגפלאו) Dreams: a reverie ‏(כתיבה: H.C.L.) The dreary day (כתיבה: הנרי ואדסוורת' לונגפלאו) The holy dead (כתיבה: הנרי ואדסוורת' לונגפלאו) The rose bush (כתיבה: ו. ו. קאלדוול) מדיה וקבצים בנושא פאוסטינה האסה הודג'ס בוויקישיתוף פאוסטינה האסה הודג'ס, באתר MusicBrainz (באנגלית) Sadie, Julie Anne; Samuel, Rhian (22 ביולי 1994). The Norton/Grove Dictionary of Women Composers. W. W. Norton & Company. ISBN 9780393034875. נבדק ב-22 ביולי 2020 – via Google Books. {{cite book}}: (עזרה) Ammer, Christine (2001). Unsung: a history of women in American music. Fuller, Sophie (1994). The Pandora guide to women composers: Britain and the United States. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אלימלך גבריאל טרס

הרב אלימלך גבריאל טרס המכונה מייק טרס (באנגלית Elimelech Gavriel "Mike" Tress) (כ' בתמוז תרס"ט; 9 ביולי 1909 - א' בתמוז תשכ"ז; 9 ביולי 1967) היה יהודי אמריקאי שכיהן כנשיא אגודת ישראל באמריקה משנת 1940 ועד פטירתו. אלימלך גבריאל טרס נולד בארצות הברית להורים מהגרים מאוקראינה, כבר בצעירותו עוד לפני מלחמת העולם השנייה עסק בהקמת ארגוני נוער יהודיים למניעת התבוללות, ובזכות השפעתו הרבה בחוגים האורתודוקסים זכה לתואר הרב, אך במקביל נקרא בעיקר בכינוי "מייק". במהלך מלחמת העולם השנייה עסק רבות בהצלת יהודי אירופה ואף נפגש לצורך כך עם הנשיא רוזוולט. מייק טרס היה נשיא אגודת ישראל של אמריקה במשך שנים רבות, ותחת הנהגתו הפכה אגודת ישראל באמריקה לאחד הארגונים האורתודוקסים, הפוליטיים, הקהילתיים והתרבותיים הגדולים ביותר בארצות הברית. כדי לממן את אגודת ישראל ולעזור ליהודים להימלט מאירופה, הוא ויתר על הקריירה שלו כאיש עסקים והשתמש בהונו לשם כך. לאחר פטירתו מונה למחליפו בן דודו הרב משה שרר. מייק טרס נישא להינדא בתו של ר' שלום ברוך באגרי מפילדלפיה. לבני הזוג נולדו אחד עשר ילדים, ביניהם: צבי טרס - פילנתרופ בטורונטו הני מייזלס - יסדה וניהלה במשך 40 שנה יחד עם בעלה הרב יהודה מיכאל מייזלס את מכללת שרה שנירר ב"בורו פארק". אגודת ישראל באמריקה מחלקת לזכרו את מדליית ר' אלימלך טרס מדי שנה בדינר השנתי של אגודת ישראל. הם קראו לו מייק - ביוגרפיה של מייק טרס מאת יונתן רוזנבלום שרשור אודותיו באתר "אידישע וועלט פארומס" (באידיש) הזוכה במדליה בדינר בשנת 2015 A quick review at www.goodreads.com
נונאטאק סנוקוס

נונאטאק סנוקוס (באנגלית: Senokos Nunatak; בבולגרית: нунатак Сенокос) הוא נונאטאק בשטח קרחון דריטין על חצי האי טריניטי באזור ארץ גראהם של חצי האי האנטארקטי, שבאנטארקטיקה. נונאטאק סנוקוס ממוקם 3.27 קילומטרים ממערב להר בראדלי; נונאטאק סנוקוס ממוקם 4.6 קילומטרים מצפון לנונאטאק טפט; נונאטאק סנוקוס ממוקם 11.43 קילומטרים מצפון למצוק גולש; נונאטאק סנוקוס ממוקם 7.29 קילומטרים דרומית - דרום-מזרחית לפסגת גורגוליאט, שב רמת קונדופריי. גובהו של נונאטאק סנוקוס 624 מטרים מעל פני הים. הנונאטאק מופה בשנת 1996 על ידי סוקרים גרמניים מטעם המכון לגאודזיה יישומית (Institut für Angewandte Geodäsie) וסוקרים בריטיים מטעם הסקר האנטארקטי הבריטי. הנונאטאק נקרא על שם שני כפרים: סנוקוס, שבפרובינציית דובריץ', שבצפון מזרח בולגריה; סנוקוס, שבפרובינציית בלאגובגארד, שבדרום מערב בולגריה. הגאזט האנטארקטי הבולגרי (בבולגרית) תצלום לוויין של אזור הנונאטאק, תוך סימון אתרים נוספים באזור באתר copernix
בנז'מין קונסטן (אמזונאס)

בנז'מין קונסטן (בפורטוגזית: Benjamin Constant) היא עיר הממוקמת במדינת אמזונאס בברזיל. אוכלוסייתה מונה 43,935 תושבים נכון לשנת 2020 ושטחה 8,793 קמ"ר. העיר ממוקמת ליד מפגש נהר ז'אווארי והאמזונאס, קרוב לגבול עם פרו. עם זאת, אין מתקני מכס או הגירה בבנז'מין קונסטן, ורישומי כניסה ויציאה מתקיימים בטבצ'ינגה שעל הגדה הנגדית של האמזונאס. אין כבישים לתוך העיר והגישה היחידה היא בסירת נהר. השייט לעיירה אורך בסירה מהירה כ-31 שעות מהעיר מנאוס (כ-7 ימים בסירה איטית). שדה התעופה הקרוב ביותר נמצא בטבצ'ינגה, שייט של כשעתיים בסירה. האזור מאוכלס על ידי אינדיאנים משבט הטיקונה. מוזיאון Magüta בעיירה מוקדש לתרבותם ולשפתם. ב-1988 העיר הייתה זירת הרצח של 14 טיקונים במחלוקת בינם לבין קבוצה של כורתי עצים. העיירה נקראה על שם המהפכן הברזילאי בנז'מין קונסטן (1836–1891) (אנ'). מדיה וקבצים בנושא בנז'מין קונסטן בוויקישיתוף אתר האינטרנט הרשמי של בנז'מין קונסטן IBGE 2020 South American Handbook. 2009. p. 644. ISBN 978-1-906098-36-0. Woods, Sarah (2008). Colombia. Bradt Travel Guides. p. 257.
אלפרד מנסה

אלפרד מנסה (באנגלית: Alfred Mensah; נולד ב-8 באוגוסט 1999 בנקאווקאו שבגאנה) הוא כדורגלן גנאי המשחק בעמדת החלוץ בקבוצת הפועל נוף הגליל מהליגה הלאומית. מנסה, התחיל את הקריירה שלו באקדמיה לכדורגל סטורם שבגאנה. ב-1 בינואר 2020 חתם מנסה בסקנדרבו קורצ'ה מליגת העל האלבנית. הוא שיחק במועדון במשך שלוש עונות, בהן ערך 79 הופעות ליגה והבקיע 18 שערים. ב-6 ביוני 2022 חתם מנסה בהפועל נוף הגליל מהליגה הלאומית, אך כעבור זמן קצר חזר לאלבניה וחתם בפרטיזן טירנה. אלפרד מנסה, באתר Transfermarkt אלפרד מנסה, באתר Soccerway אלפרד מנסה, באתר WorldFootball.net אלפרד מנסה, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלפרד מנסה".
יובלדי

יוּבַלְדִי (באנגלית: Uvalde; לעיתים נהגה אוּבַלְדֵה) היא עיר ומושב המחוז של מחוז יובלדי, טקסס, ארצות הברית. אוכלוסיית העיר הייתה 15,217 ב-2020 . יובלדי ממוקמת 130 קילומטרים מערבית למרכז העיר סן אנטוניו ו-87 קילומטרים מזרחית לגבול ארצות הברית-מקסיקו. ב-24 במאי 2022, 19 ילדים ושני מבוגרים נהרגו, ו-18 נוספים נפצעו, באירוע הירי בבית הספר היסודי רוב. מדיה וקבצים בנושא יובלדי בוויקישיתוף אתר האינטרנט הרשמי של יובלדי (באנגלית) Sarmiento, Isabella Gomez (2022-06-03). "How we pronounce Uvalde says a lot about the power of language in mixed communities". NPR News (באנגלית). נבדק ב-2022-06-04. "Find a County". National Association of Counties. ארכיון מ-10 במאי 2015. נבדק ב-7 ביוני 2011. {{cite web}}: (עזרה) "Profile of General Population and Housing Characteristics: 2020 Demographic Profile Data (DP-1): Uvalde city, Texas". United States Census Bureau. ארכיון מ-27 בדצמבר 1996. נבדק ב-28 במרץ 2022. {{cite web}}: (עזרה) ערך זה הוא קצרמר בנושא יישובים בארצות הברית. אתם מוזמנים לתרום לוויקיפדיה ולהרחיב אותו.